OpenLLM-France/wikimedia huggingface dataset:
# Biba Orio! - 1946

* «Biba Orio! - 1946»
* 1/
* Agorraren iruan
* ta amabostian
* estropada jatorrak izandu
* dira Donostia'n. Ja, jai!
* 2/
* Arraunlari euskotar
* gizonak bikañak
* izanagatik, atzian utzi
* zituan Pedreña'k.
* 3/
* Batzuek mesería,
* askoren galera,
* ontzi obiarekin Orío
* Santander aldera.
* 4/
* Ostegun urrenguan
* eta igandian
* oriotarrak ziran aurretik
* Santander'ko baian.
* 5/
* Errex irabaziko
* zutela uste, baña
* Orio'ren atzetik, Sestao
* bezela, Pedreña.
* 6/
* Bandera ustez egiñ
* zutela berentzat,
* sedazko piñ, urrez bordatua,
* oriotarrentzat.
* 7/
* Erre nai bazioten
* enbarkaziyua,
* ori da zentzu-gabiak duten
* edukaziyua.
* 8/
* Bedia'k izan arren
* ostentaziyua,
* distingitu zan Makazaga'ren
* tripulaziyua.
* 9/
* Orio'ko atsuak
* aguriakiñ dantzan
* egingo dute, amalau gizon
* oien alabantzan.
* 10/
* Asi Santurze'n eta
* Ondarrabi'raiño,
* arraunlari obenak izandu
* dira oraindaño.
* 11/
* Arraunlari jatorrak
* oitura garbiyan
* oriotarrak dira, itxasuan
* bezela, ibayan.
* 12/
* Aizkolariyak ere
* Euskal-errikuak
* dira, dituztenak pare bana
* gorringo bikuak.
* 13/
* Birika lasaia eta
* indar aundikuak,
* orregatikan dira kanpeoi
* Españia'kuak.
* 14/
* Gipuzkoa ta Bizkaia
* alkarren lagunak,
* zergatik geran gure izkuntza
* euskera degunak.
* 15/
* Birau bakar bat ere
* ez duan izkera
* maite dezagun, maitagarriya
* dalako euskera.
* Bertso'-papera, «Imp. Macazaga. - Renteria»,
* ez nuan apuntatu zeñi jaso nion.
* Paperak ez du urterik esaten,
* bañan 1946' eko estropadak dira.
# Biba Uzkudun!

* «Biba Uzkudun!»
* 1/
* Jartzia pentsatu det
* dirala komeni,
* nola enteratuba
* ondo naguan ni,
* azaña izugarriyak
* ditualako urni,
* bertso polit batzuek
* Paulino Uzkudun'i.
* 2/
* Europa'ko obenak
* menderaturikan,
* ziran ogei eta bat
* ta gabe lanikan;
* esan zuan: «Oberik
* badan Amerika'n,
* probatzera juateko
* ez det bildurrikan.»
* 3/
* Firpo probatu naian
* esandako itzetan,
* ikusi zutenian
* Buenos Aires'etan
* barkutikan lurrera
* jetxirik benetan,
* aprejeta zuriak
* jantzirik oiñetan.
* 4/
* Firpo'k itzak ukatu,
* ta, egon gabe dudan,
* Norte aldera juan zan
* artu edo eman;
* lenbiziko pelia
* egin du Habana'n,
* zuten makiña batek
* ezagutu nor dan.
* 5/
* Bigarren kontrarioa
* zuan cubanua;
* izan arren gizona
* luzia ta sendua
* ezkerrarekin jota
* autsi betondua,
* lurrera erori zan
* guziz gelbendua.
* 6/
* Habana'tikan berriz
* juan zan Nueva York'era,
* ustez an bazirala
* kontrariyo-aukera;
* arro zebiltzan danak
* bildurtuta kera,
* ikusirik euskaldun
* mutillan jokera.
* 7/
* «Zergatikan dezute
* orrelako kezka?»
* Ta erantzun zioten
* buruari azka: (1)
* «Zure zartatekuak
* dira errebeska,
* izugarriyak dute
* indarra gañezka.»
* (1) Puntu onetan papera puskatuta dago. ta
* ezin irakurri da ondo. Orregatik ez gaude oso
* seguro buruari azka izango dan.
* 8/
* Norteamerikano
* oiek duten gala,
* ustez guziok bañon
* geiago dirala;
* Euskalerritik juan da
* mutilla leiala,
* beste lau benderatu
* ditu beriala.
* 9/
* Harrobillis deritzana
* beltza zan seigarren,
* orren igasi Dempsey
* len ibilli arren,
* au bildurtzia orrek
* uste izan arren,
* orrekingua egin du
* egundoko azkarren.
* 10/
* Ankak erbiyaren gisa
* gora errez jasuak,
* zazpi urteko leoian
* gisako besuak;
* ezker-eskubiyekin
* ikobilkazuak,
* oraiñ aitortzen dute:
* «Ez dira gozuak!»
* 11/
* Gurasuen jatorrez
* izanik bikaiña,
* Paulino dan bezela,
* da gauza jakiña:
* txikitandik lanían
* biartuak zaiñak,
* gero egiñ oí dute
* orlako azaiñak.
* 12/
* Orrelako markarik
* dituanik ondu,
* oraindiokan beste
* bat ez da izandu;
* berak makiñatxo bat
* aldi bat esan du:
* «Juxto Oiarzabal da
* zirana lagundu.»
* Bertso-papera, moldiztegi-izenik gabea; Gregoria
* Ibargoien zana, Orio.
# Potajiarena

* Potajiarena
* 1
* Egunaren izena
* ez dakit nola zan,
* baño señalagarri
* partidu bat bazan,
* pelotan jokatzeko
* Oiartzun'go plazan;
* nai det nere orduko
* gertaera esan,
* urrenguan beste bat
* eskarmenta dezan.
* 2
* Partiduba jokatzez
* bukatu zanian,
* ostatura juan nintzan
* zuzen-zuzenian;
* maiera jana ekartzen
* asi ziranian,
* apaiz bat serbitzen zan
* aurren-aurrenian,
* makiña bat sartu zan
* arren barrenian.
* 3
* Zintzur ona zubela
* klaro siñaliak
* eman zituen apaiz
* barbantzu zaliak;
* dozenaka tragatzen
* zituen aliak,
* maskatu ere gabe
* tripazai jaliak,
* alako aixa nola
* antxua baliak.
* 4
* Tragatutzen zituen
* igar da eziak,
* etziran aren diña
* zetozen klasiak;
* ekarri orduko zeuzkan
* tripara pasiak
* kortesia gabeko
* txapela guziak;
* arrek naikua jan ta
* ni berriz gosiak.
* 5
* Nere ditxa guziak
* badute ajia,
* noski naiz Jaungoikoak
* aztutzat lajia;
* gosiak egin nuben
* ango biajia,
* kulpa duenarentzat
* daukat korajia,
* apaiz batek jan zuben
* nere potajia.
* 6
* Geroztik ostatuan
* sartu ordurako,
* galdia egin bage
* ez det nik lajako
* egun artan apaizik
* ote dan arako;
* ez apaiz jaun guziyak
* igual diralako,
* baizik batek bildurra
* sartu ziralako.
# Pilotarientzat

* "Pilotarientzat"
* Bozkariozko besta huntan
* Ohore Ama Eskual Herriari!
* Gure izar gidari ona
* Egun zirade, Baigorri!
* Zure plaza handi maitagarrik
* ederrez ez du parerik
* Agur, agur, izar pilotarik!
* Agur gogotik deneri!
* Egun Baigorrirat jin dira
* Eskual Herriko haurrik baliosenak!
* Gure hiru probintzietako
* pilotari famatienak:
* Badira gaztiak eta heiekin
* adinak baztertu dituenak,
* denek batian egin beharrez
* familiarik goxoena.
* Ahal oroz lagunt zazu, Ama.
* Hoiek egun hasi lana!
* Nun zituztegu, Perkain, Otharre,
* Larralde, Xilhar, Leonis, Xikito?
* Ta zuekin zonbat bertzerik
* itzali direnak bethiko!
* Ez da denbora labur bat baizik
* Gure plazetan jokatzeko.
* Hoiek utzi etsenplu ona ez dugu,
* ez, ahantziko izanez denak gogo bereko,
* ez da pilota galduko.
* Batasun berri bat, gazteak,
* zuentzat egina hemen bada egun
* Hortara bil zaitezte denak:
* Hemen giratezke lagun!
* Elgarrekilan joko zaharra
* gorenetik altxa dezagun,
* ta kaskoin gutaz jelos direnak
* atxiki ditzagun urrun...
* Atzo, bihar, hala nola egun,
* bego pilota eskualdun!

## Erreferentziak

* ↑ Aurkenerena Barandiaran, Joseba. Karmel.2016 100-103 orr. https://www.karmelaldizkaria.eus/publico/upload/hemeroteka/karmel-karmel-2016-1-293-min2.pdf
# Pobriaren suertia

* Pobriaren suertia
* Beste alibiyorik
* pobriak ez daka
* negarrez jaio eta
* bizi arrastaka,
* galtzarbian kolkuan
* nun-nai arraskaka,
* erropetan koipia,
* zikiña ta kaka.
* Jendiak ikustian
* artutzen du lazka,
* danak pasatzen zaizka
* ondotik presaka;
* nai baldin badu ibilli
* kalian bueltaka,
* ateratu orduko
* etxetikan anka,
* mutill txikiyak ditu
* atzetik millaka,
* azanariyo ero
* patata tiraka;
* zakurrak ere asten
* zaiozka zaunkaka,
* aberiak tiratzen
* diyote pullanka;
* danak, kristau ta abere,
* guziyak txandaka
* gizarajua dute
* ibiltzen burlaka;
* batek obe luke izan
* pobre bañon kaka.
# Pozez ta bildurrak

* Pozez ta bildurrak
* 1
* Dama gazte polit bat
* bada Donostiya'n,
* berdiñik ez dubena
* zeruban azpiyan;
* biyotza mugitzen zait
* modu txit eztiyan,
* nere pensamentura
* datorren guztiyan.
* 2
* Graziyazko aingeru
* adoragarriya,
* Jaunaren ondotikan
* egan etorriya,
* zerubak egintako
* milagro berriya,
* gloriyaz bete dezan
* Donosti'ko erriya!
* 3
* Arpegiya zeñek du
* arrek bezin fiña?
* Eta zeñek gorputza
* aiñ ongi egiña?
* Ibilleran ere da
* guztizko ariña,
* euskerak ez du itzik
* famatzeko diña!
* 4
* Naiz plazara juan bedi,
* naiz juan iturrira,
* nork ez du arreta jartzen
* aren ibillira?
* Bat bañan geiago're
* gelditutzen dira,
* ezkutatzen dan arte
* berari begira.
* 5
* Bere jatorrez duben
* patxara fiñian,
* biria pasatzen du
* pauso ariñian;
* lurrik ez du zanpatzen
* txoriyak añian,
* txutik juango litzake
* uraren gañian.
* 6
* Orrenbeste graziya
* dituben meriyo,
* arentzako gordia
* zenbat amoriyo
* biyotzian dakatan
* nork kontatu diyo?
* Kalian ikusita
* esan dit ariyo!
* 7
* Berriz ikusitzeko
* egingo det modu,
* juango diran baño len
* ogei ta lau ordu;
* ariyo esaten badit
* laister entzungo du
* «Nere arratseroko
* ametsa, zer modu?»
* 8
* «Ongi nai ta eziñ izan»
* esango dit anbat;
* nik erantzungo diyot
* «Noski besteren bat
* izango da, sufritzen
* dubena zuk ainbat...»
* «Zein da, bada, esazu!»
* «Zu nai zinduzken bat!»
* 9
* «Burlaz esaten dezu!
* Nork naiko nau ni? Nork?
* Aberatsa ez danik
* ez du maite iñork.»
* Baña nik ordubantxen
* erantzungo diyot:
* «Zoragarriya, naizu
* maita gaiten biyok?»
* 10
* Baietz esaten baldiñ
* badit erdi farrez,
* erotu egingo naiz
* pozaren indarrez;
* ezetz entzuten badet
* nere suerte txarrez,
* itz orrek utziko nau
* betiko negarrez!
# Poltsan nai ainbat dirua...

* «Poltsan nai ainbat dirua...»
* 1/
* -Poltsan nai ainbat dirua,
* sasoia biok erua;
* zorioneko eguna zala
* Maiatz illaren irua,
* laiñurik gabe zerua,
* txit atsegiña girua.
* 2/
* Dezuna gorputz liraiña
* zera Joxepa Juakiña;
* dantzari alai gazte politak
* inguratu Andoaiña
* asko ziñatenak, baiña
* zu guzien erregiña.
* 3/
* Zorioneko egun artan
* izkilla tiririn-kintan.
* Buruntza mendiaren gañeko
* ermita zartxo aretan;
* jostatu giñan benetan
* belar-zelai ederretan.
* (1)Paperak, 4. eta 5. erderazko
* bi bertso ditu; merezi ez dute
* ta ez degu emen jarri.
* 6/ lrun deritzan errian,
* San Marzial egunian,
* zu ziñan beziñ politik etzan
* nere begien aurrian,
* jantzirik moda berrian,
* festa goguangarrian.
* 7/
* Askoren bokaziyua,
* dutelako desiua,
* ezkondu nai eta iñun billatu
* ezin abitaziyua;
* dala ustez oraziyua
* atsuak murmuraziyua.
* 8/
* -Emeretzi urte oraindikan
* ditutela bakarrikan,
* ez det izango esposatzeko
* nere aitaren baibenikan;
* nere ondoren zu alperrikan,
* ez badezu doterikan.
* 9/
* -Aukera jan-edanian,
* saiatu gabe lanian,
* biziko gera erriyan danik
* etxerik ederrenian
* zu ta ni zori onian,
* esposatzen geranian.
* 10/
* -Naizenian zure emaztia
* polita eta gaztia,
* naiko det nere gorputz liraiña
* moda berriyan jaztia;
* aurrik badegu ondo aztia
* izan ez dediñ trastia.
* 11/
* Arlotiak ezkontzian
* naigabiak biotzian;
* labe-zomorru, sagu eta euliyak
* sukalde illun beltzian;
* katua izutu agertzian,
* koiperikan ez eltzian.
* Bertso-papera, moldiztegi-izenik gabea,
* bañan, seguro asko, Errenteria'ko
* Makazaga-renean moIdizkidatua
* dana; EIgoibar'ko Antonio Arrillaga
* jauna zanari jasoa.
# Serbiaren erantzuna Austria-Hungariari

Serbiako errege-gobernua konprometitzen da:
1) Prentsa-legean xedapen bat sartzera, zeinen bidez ahalik eta gogorren zigortuko diren Austria-Hungariako Monarkia gorrotatzera eta gaitzestera probokatzen dutenak.
2) Gobernuak ez du inolako frogarik (...) ziurtatzeko Narodna Odbranai elkarteak eta antzeko gainerantzeko elkarteek ekintza kriminalik burutu dutela (...). Hala eta guztiz ere, errege-gobernuak onartuko du inperio eta errege gobernuaren eskaera eta Narodna Odbranai elkartea desegingo du (...);
3) Serbiako instrukzio publikoaren luzamendurik gabe Austria-Hungariaren aurkako propaganda sustatzeko balio duen edo balio lezakeen guztia deuseztatzera;
4) Errege-gobernuak onartzen du (...) Monarkiaren lurralde-segurtasunaren aurkako ekintzen errudun direnak soldadutzatik kentzera (...);
5) Errege-gobernuak aitortu behar du ez dela konturatzen argi eta garbi inperio eta errege gobernuaren eskaeraren zentzuaz eta garrantziaz, bere helburua izanik Serbiak konpromisoa hartzea bere lurraldean inperio eta errege gobernuko organoen lankidetza onartzea. Baina adierazten du nazioarteko zuzenbide printzipioei eta prozedura kriminaleko printzipioei erantzuten dien lankidetza guztia onartuko duela (...);
6) Errege-gobernuak, bidezkoa den bezala, bere eginkizuna dela pentsatzen du ikerketa irekitzea konplotean dauden edota inoiz egon direnen aurka (...). Aipatutako inkestan Austria-Hungariako agintarien ordezkariek parte hartzeari dagokionez, eginkizun horretarako inperio eta errege gobernuak delegatuko lituzkeenak, errege-gobernuak ezin du onartu hori Konstituzioaren eta prozedura kriminalari buruzko legearen aurkakoa izango litzatekeelako (...);
7) Errege-gobernuak ekin dio, oharra igorri den arratsalde berean, (...) atxilotzeari;
8) Serbiako gobernuak hartutako neurriak indartu eta hedatuko ditu mugan zeharreko armen legez aurkako trafikoa eragozteko;
9) Errege-gobernuak atsegin handiz emango du bere funtzionarioek atentatuaren ondoren izan dituzten asmoen berri (...);
10) Errege-gobernuak inperio eta errege gobernuari aurreko puntuetan hartutako neurrien betearazpenaren berri emango dio (...).
1914
Lehen iturria: ZZEE (1998): Historia testu bidez, Arabako Foru Aldundia - EHU, Gasteiz. (Itzulpenaren arduradun den Mikel Aizpururen baimenaz).
Bigarren iturria: kondaira.eus
* Testu hau Euskal Wikilarien Kultura Elkarteak UEUrekin egindako akordioari esker igo da, eta Creative Commons Aitortu PartekatuBerdin 3.0 Lizentziapean argitaratu da.
* This text has been uploaded within the agreement between Basque Wikimedians User Group and UEU and is licensed under a Creative Commons Attribution ShareAlike 3.0 License.
# Saski aundi bat ongi betia...

* «Saski aundi bat ongi betia... »
* 1/
* Saski aundi bat ongi betia,
* andre Lorenza Beldarrain,
* esaten dezu: «Gauza guziak
* garisti ez daude orain.»
* Aza koxkorra salgai dezula
* iru pezetaren ordain,
* galdetzen dizut: Oien aziya
* baratzan nork zuan erain?
* 2/
* Oien aziya zala eraiña
* beste bateren baratzan,
* andre Lorenza, zu zeralako
* ez dakizuna labrantzan;
* egiyen ordain gezur galantak
* mingaiña gustora dantzan
* saiatzen zera, gero zerura
* iyotzeko esperantzan.
* 3/
* Aurra azteko iñudiari
* eta zu arrokeriyan,
* buruko illia,k zuritzen eta
* jantzirik moda berriyan:
* gonatxo motza, belaun koxkorrak
* dituzula agiriyan;
* txoruagorik ezta zu baño
* beste bat Euskal-Erriyan.
* Mendarok liburuxka bat, folleto hat argitaratu
* zuan .Popurri de varias canciones. izenarekin.
* Moldiztegia, beti bezela: «Imprenta Macazaga.-
* Renteria.. Oiartzun'en, Gannendi-txiki
* haserri�ko Tiburtzia Etxebeste'ren eskutik jaso genduan.
* Iru bertso auek. liburuxka O'rretan arkitu ditugu.
* Urtea ere, 1943. bertan
# Saturno eta Benus

* Saturno eta Benus
* JUTIBAL
* I
* Jente hunak, otoi,
* leku egizie,
* edo bestelan bertan
* doluturen zaizie .
* II
* Hatzamaiten bazutie
* ene gereinuak
* zankopetan lehertuak
* zutie haboruak .
* III
* Puntzela ziradienak
* otoi, begiraizie
* bestela sudur hustuz
* airaturen zutie .
* IV
* Eztizu sekulan utzi
* neskatila puntzelarik,
* hatzaman dian lekian
* bortxatu gaberik.
* V
* Gizona, utzi ezozu
* brida hori libro,
* ezpadie nahi leku egin,
* estal bitza oro.
* (Utzi brida)
* VI
* Ha, ha, ha, ha, ha!
* Enizun sekula erranen puntzela bat bederen
* etzela heben izanen.
* VII
* Aiei, mila debria ,
* eta zer da hauk, arren,
* ene gereinuak eztiala
* puntzela bat edirenen .
* VIII
* Ah, madarikatien alabak,
* eni duziela egiten,
* ber diable, etzaitzieia
* alsuak ere urratzen.
* IX
* Uste uken banu bidajia
* hola niala eginen,
* ene garainueki eninduzun
* segurki huna jinen .
* X
* Herri huntan arauz eztie,
* ezagutzen arrotzik,
* erri eta karkaza baizik
* deusere ezta besterik.
* XI
* Ihaz , Guabadiko plazan
* uken nizun aharia,
* Triate hegitik eman zeitan
* jaun gorri batek eskia .
* (Sar Satan eta mintza)
* SATAN
* XII
* Adieu, mon compagnon ,
* nula iz aspaldikua?
* Si tou vous monte chez moi
* esteki ezak garainua.
* JUTIBAL
* XIII
* Bonjour, roi de l’enfer
* et coman sabaty ,
* ala amens ihaz bezala
* uzkian zilo bateki?
* SATAN
* XIV
* Badiat uzkian zilo bat
* beti hire zerbutxuko ,
* zabalik diat nahi dianian
* hantik sudurra sartzeko.
* JUTIBAL
* XV
* Quexar parla plan,
* foutut mous de can ,
* orano enian ihun holako
* konplimenturik ukan.
* (Zalditik jatsi. Satanek eskua demaio eta erorten uzten du).
* XVI
* Aiei, aiei, uzkia,
* hau da erorikua  !
* Huntarik behar dit
* arauz sekulakua .
* XVII
* Arropa dudalakoz
* hanitz koloretan
* ezin diat trufarik ,
* baizik uken patetaro.
* XVIII
* Bena nahi nuzu
* sartu seminariuetan,
* eta gero ebili
* apez baten arropan.
* XIX
* Adio, jente hunak,
* orai banua mementian ,
* hunat jinen nitzaizie
* apeztu nizanian.
* (Igain zamariala eta juan gibelerat )
* JUTIBAL
* XX
* Jente hunak, entzun duzieia
* jaun hurren diskusa ,
* zoinek aipatzen beitu
* afera bat kuriusa .
* XXI
* Erradaziet emaztekiak
* eztienez prebalitzen
* astapitu handi zonbait
* dutieneian hatzamaiten.
* XXII
* Ahal baneza alu bat
* har niro nik intresian
* holaz berrogei eta hamar luis
* behedi behiro urtian .
* XXIII
* Eta gero nihaur
* orano untsa liberti bestiak ere ari dire
* haren amurekatik .
* XXIV
* Bena, ene gizun gaztiak
* abil emanen deiziet,
* zeren eta oro
* ontsa maite beitzutiet.
* XXV
* Erosten duzienian
* harakirik buxerian
* libera hamabia sos
* paka ezazie han berian .
* XXVI
* Gero eztukezien
* aments erraitekorik
* Mehaltzu gaisuak bezain
* mandatariak uzkutik.
# Sartzia soldadu

* Sartzia soldadu
* 1
* Penetan daramazkit
* eguna ta gaba,
* poz bat sentitu gabe,
* au suerte billaba!
* Gosaritzat talua
* eta bakallaba,
* bazkaitan katillu bat
* salda ta sei baba,
* amalau jango eta
* bi sardin afaldu,
* batek ez luke obe
* sartzia soldadu?
* 2
* Urrikigarriya da
* nere izaera
* goizero nai ta nai ez
* juan biar lanera,
* egarritutzen banaiz
* ura eratera...
* Nik orla zer [.........]
* nezake atera?
* Ezer sobratu ez ta
* osasuna galdu;
* ez det ondo egingo
* sartzia soldadu?
* 3
* Kontuz ibilli arren
* eta juiziyuan,
* iñor aberasten ez
* da ofiziyuan.
* Ni lanakin ibilli
* beti sesiyuan?
* Erremientak norbaiti
* erdi preziyuan
* ero kasik debalde
* al banizka saldu,
* biyartikan sartuko
* nitzake soldadu.
* 4
* Jaunak, ariyarazi
* ez liteke itzez
* zein aspertuba nagon
* onela bizitzez,
* beti negarrez eta
* penetan ibiltzez,
* jornal txikiyaren truk
* lanian aritzez;
* batek beti onela
* bizi bear badu,
* ez du gaiki egingo
* sartzia soldadu.
# Senar emaztea jose migel ta kontxexi

* «Senar-Emaztiak - Joxe Migel ta Kontxexi»
* Jox.:
* -Andre Kontxexi, gure baratzan
* bere lagunari erliak,
* alperkeriyan zebillelako,
* atera dizka begiak.
* Kon.:
* -Joxe Manuel, nola baiduten
* jarriya zorrotz legia,
* lanian zintzo saiatzen dira
* txingurriya eta erlia.
* Jox.:
* -Kukua kantari egunsentiyan
* errekaldeko basuan;
* iñudiari arrautza jarri
* odoldi-kabi gozuan.
* Kon.:
* -Axeri zarra txituak zaitzen
* ollotxo kolka tontari,
* gabiraua ta erbiñudia
* zenbat zituan kontari.
* Jox.:
* -Andre Kontxexi, zuaz aguro
* urritz-zigor bat artuta,
* elbarri zazu axeri zarra
* bizkar-ezurrian jota.
* Kon.:
* -Joxe Manuel, ez da guria
* bizi-modu erosua,
* deabruari ez diot opa
* onelako arasua.
* Jox.:
* -Andre Kontxexi, len zerbait giñan,
* zartu gera ta oaiñ ezer ez,
* iñork ez digu kia ere opa
* eskatu arren meserez.
* Kon.:
* -Andre Kontxexi, jaki gozuak
* salgai dituzte jarriyak
* garesti samar; eziñ erosi
* gu bezin errukarriyak.
* Jox.:
* -Jan eta eran obenetikan,
* jantzirik moda berriyan,
* lanik sekula egin gabeak
* asko dira Euskalerriyan.
* Kan.:
* -Jaki gozuak lenago salgai
* agiri ziran zintzilik,
* orain gordiak, aberatsari
* saItzeko ixil-ixilik.
* Jox.:
* -Eltzian azak egosten pil-pil
* ez urdai ta ez oliyo,
* jaki merkiak sabel zarrantzat
* ez dute asko baliyo.
* Kon.:
* -Ez al dakizu, Joxe Manuel,
* garisti daudela oraiñ?
* Salgai zuanari erosi diot
* aza duro baten ordaiñ.
* Jox.:
* -Aza oik baño obe genduke
* lakai erdi bat babarrun,
* sabela ongi ase ta gero
* atzeko leiotik run-run.
* Kon.:
* -Arrazoi dezu, Joxe Manuel:
* lertu baño len sabela
* noizik eta beiñ atzetik aize
* usai gozoko epela.
* Jox.:
* -Txokolatia gustatu arren
* zuri egunian bitan,
* ardo txuriya ni eratera
* juaten banaiz, erritan.
* Kon.:
* -Joxe Manuel, zuk neurri gabe,
* osasunaren galeran,
* ardo txuriya ta txakoliña
* egiten dituzu eran.
* Bertsor-papera, «Imp. Macazaga. - Reníerfa.,
* Antonino Lakuníza zana, Tolosa.
# Agardentegilea eta bere emaztea

* Agardentegilea eta bere emaztea
* Bürgü hontako persona batez
* minzatü nahi nitzaizie,
* inkredül bat dela orok
* komünitüren beteitazie.
* Haren mereximentiak
* eztira hanbat handi,
* hartakoz behar günüke
* galeretarat igorri.
* Aragret gabe banua
* nur den deklaratzera.
* Ene ustez, jente hunak,
* agardent egile bat da.
* Bera beno pollit ago
* ezpalinbalü emaztia,
* agardent edale güti
* juan likidio etxera.
* Bena nula grazius
* eta agradable beita,
* mündü oro hara
* atiratürik da.
* Gizun horen agradamentüz
* nahi deritzie deklaratü.
* Ezta gauz phenatzia
* obrak oro (onhez) dütü.
* Egia ürjen dela,
* bai etare ahalez,
* nik bezaiñ ontxa
* badakizie mündü orok.
* Nahi düziegü, jente hunak,
* buxer ororekila
* urthuki dezagün
* phützü barna batetara.
* Bena infamü hura,
* nula artifizius beita,
* hanti jalki leiteke
* dimisione hanitz egiten.
* Nabariki hobe günüke
* trankillitian ützirik,
* bena kondizionereki
* Eztiala hukiren neskatilarik.
* Retira
* (beste letraz idatzia)
* Zien zerbütxari Bartzen niz,
* popülü admiragarria,
* eta orori desiratzen deritziet
* osagarri eta bakia.
# Aitona gizaragaixoa

AITONA GIZARAGAIXOA
Larogei pezetako sari bat eta bitezara Mondragoin irabazitako moldaera.
PEDRO MARIA OTAÑO'K
Udaberriko usai gozozko illunabartxo batian, Donostiyatik urruti gabe uri ontako partian, baserritikan onontz datorren bidetxigor politian, sagar ta gastañ, arriz, elorri, urritz ta lore tartian; azpialdian errekatxua marmariyaz ostopian; eguzkiaren azken dizdizak aruntzko mendi tentian; kuku ta beste txorien kantak baso gustiak, betian; kabi batian lau txorikume txillar tarteko otian. Gauz abei denai begiratuaz emen, gure lur maitian, "iñon oz dago onelakorik" esanaz nere artian netorren, eta alako batez jiratxo bat ematian, aitonatxo bat arkitu nuben eserleku arlotian, berekin zeukan penaren kargak lurrera iya botian garau ta leku pozgarri artan. Gizon ura ikustian, alaitasunez inguratua aiñ egoera tristean, bereganatu nintzayon zerbait itzegiteko ustian. - Iruditzen zait gaur oraindikan bera ikusten naguela, arri tontortxo gañian eserita daguela; belaun nekatu bien tartean urritz makil bat dubela, beraren puntan ipiñirik ñen buruan zuben txapela, bi eskuakin gogor elduaz, kontu egiñaz onela, ata kokotza oyen gañean lotan balego bezela, Nola jostatzen pill pill zebillen egoaizetxo epela buruko ille txuri bakanak egaara zijoazela esan zeikian, uste det berak sentitutzen etzubela, Antxen nenguan, bere onduan, ser egiñ ez nekiyela, laguntzarik nai zuben galdetu, edo aldegin bestela; itzegiñ zuben, eta kezkatik atera nintzan berela. -- Asnas lodi bat irten zitzayon petxu astutik jasua, ta lenbiziko au esan zuben;  - ¡¡Nere Euskara gaxua¡¡
-Esan onetan ezaguturik, itonak zedukan miña, erantzun nion. - Jauna, Euskara ez dago aiñ aldegiña, oraindik ere lur maite ontan bada zeñek itzegiña.... -Bañan nere itz motxak etziran bera lasaitzeko diña, ta zion; - Ondo ikusitzen det datorkigun erasua; ez da biziko, laxter ilko da gure Euskara gaxua. Jauna ez bedi orla tristutu, ez dago Euskara juna, ¿Ez du sentitzen inguru ontan daguen alaitasuna; ez du ikustan ez dala gaitza, baizik dena osasuna; Euskal-erriko txorion kantak ez dago pozez entzuna? - Bai, len bezela sayatzen dira kukua eta xoxua; oyek or daude, bañan galduta gure Euskara gaxua -- Jauna, barkatu bizait, berriro gogor egiten badiyot; Euskara oraiñ baño txarrago egon dela deriskiyot; ez du ikusten nola izkuntza ontan ari geran biyok ? Gaur Donostiyan ez dakiyenik ez du aitortu nai inork
# Agur Maria

* Agur Maria
* Agur, Maria, graziaz betea,
* Jauna da Zurekin.
* Bedeinkatua zara zu andre guztien artean
* eta bedeinkatua da zure sabeleko fruitua, Jesus.
* Santa Maria, Jainkoaren Ama,
* erregutu ezazu gu bekatarion alde,
* orain eta gure heriotzako orduan. AMEN.